Jānis Sprukts

Jānis Sprukts (dzimis  Rīgā) ir bijušais latviešu hokejists, centra uzbrucējs, Latvijas hokeja izlases dalībnieks. Karjeras gaitā Jānis Sprukts aizvadījis 14 spēles NHL, tāpat vairākas sezonas aizvadījis Rīgas "Dinamo", kur bija viens no komandas līderiem. Izlases sastāvā spēlējis 2010. un 2014. gada olimpisko spēļu turnīros, kā arī 12 pasaules čempionātos.

 Karjera 
 Klubu karjera 
2000. gada NHL draftā J. Spruktu izvēlējās Floridas "Panthers" astotajā kārtā ar kopējo 234. numuru. Līdz nokļūšanai NHL viņš spēlēja vienu sezonu junioru līgā Kanādā, kā arī dažādos klubos Somijā, Dānijā un Latvijā. 2005.-2006. gada sezonā J. Sprukts spēlēja Somijas hokeja līgas klubā HPK, un kļuva par Somijas čempionu. 2006. gadā J. Sprukts nokļuva AHL, kur spēlēja Ročesteras "Americans" rindās. 2006.—2007. gada sezonā viņš aizvadīja arī 13 spēles Floridas "Panthers" sastāvā NHL (pirmā spēle  pret Filadelfijas "Flyers"). Viņš kļuva par 14. latvieti, kas jebkad spēlējis NHL.  mačā pret Tampabejas "Lightning" J. Sprukts guva savus pirmos vārtus NHL, un kļuva par devīto latvieti, kam tas izdevies. 2007.—2008. gada sezonu J. Sprukts atkal aizvadīja Somijā: SM līgas klubā Raumas "Lukko". Nākamajā sezonā atgriezās Ziemeļamerikā, tomēr pārsvarā spēlēja Floridas "Panthers" fārmklubā, NHL aizvadot tikai vienu spēli. Kopā karjerā aizvadījis 14 spēles NHL.

Pirms 2009.—2010. gada KHL sezonas J. Sprukts pievienojās Rīgas "Dinamo".  tika atzīts par KHL nedēļas labāko uzbrucēju.Sprukts – KHL nedēļas labākais uzbrucējs 

2012. gada pavasarī noslēdza līgumu uz divām sezonām ar citu KHL klubu Maskavas CSKA,Oficiāli: Sprukts nākamajā sezonā spēlēs CSKA Sportacentrs.com taču 2013. gada vasarā klubs līgumu ar J. Spruktu lauza. Oktobra sākumā uzbrucējs noslēdza līgumu ar Jaroslavļas "Lokomotiv" vienību. 2014. gada nogalē līgums ar Spruktu tika lauzts, un janvārī hokejists pievienojās HC Fribourg-Gottéron.

Nākamajā sezonā ilgāku laiku nespēlēja, līdz janvāra nogalē pievienojās Slovākijas Ekstralīgas vienībai MHC Martin, tajā aizvadot sezonas otro pusi. Arī 2016.—17. gada sezonas ievadā ilgāku laiku bija bez kluba, līdz decembra vidū parakstīja līgumu ar Alpu hokeja līgas vienību HC Ritten/Renon, tās sastāvā kļūstot par Itālijas čempionu. 2017. gada oktobrī pievienojās HK Kurbads rindām, tās sastāvā kļūstot par 2018. gada Latvijas čempionu. Komandas rindās Sprukts aizvadīja vēl divas sezonas, līdz 2020. gadā noslēdza karjeru.

 Karjera izlasē 
Latvijas hokeja izlases sastāvā J.Sprukts debitēja  spēlē pret Krievijas izlasi, bet savus pirmos vārtus guva jau nākamajā spēlē , arī pret Krievijas izlasi. J. Sprukts ir nozīmīgs Latvijas izlases spēlētājs, tās sastāvā piedaloties astoņos Pasaules čempionātos un 2006. un 2010. gada Olimpisko spēļu kvalifikācijas turnīrā, kā arī Vankūveras Olimiskajās spēlēs 2010. gadā. Pirms 2011. gada Pasaules čempionāta J. Sprukts atteicās no iespējas tajā pārstāvēt Latvijas izlasi. J. Sprukts izlases sastāvā piedalījās 2014. gada ziemas olimpiskajās spēlēs.

Latvijas junioru izlasē piedalījies trijos Pasaules čempionātos junioriem.

 Karjeras statistika 
     Regulārā sezona   Izslēgšanas spēles Sezona  Klubs  Līga                     2000—01 Raumas "Lukko" SM 9 0 0 0 2 — — — — — 2001—02 Akadijas-Bathurstas "Titan" QMJHL 63 35 44 79 46 10 10 6 16 10 2002—03 Vāsas "Sport" Mestis 21 5 6 11 8 — — — — — 2002—03 Akadijas-Bathurstas "Titan" QMJHL 30 9 29 38 12 11 3 5 8 0 2003—04 Odenses "Bulldogs" DEN 2 0 1 1 2 — — — — — 2003—04 ASK/Ogre LAT 5 2 4 6 0 — — — — — 2004—05 HK Rīga 2000 LAT 3 2 3 5 0 9 3 4 7 2 2005—06 HPK SM 35 18 10 28 14 — — — — — 2006—07 Ročesteras "Americans" AHL 55 17 37 54 58 — — — — — 2006—07 Floridas "Panthers" NHL 13 1 2 3 2 — — — — — 2007—08 Raumas "Lukko" SM 53 12 17 29 20 3 0 1 1 0 2008—09 Ročesteras "Americans" AHL 59 16 31 47 20 — — — — — 2008—09 Floridas "Panthers" NHL 1 0 0 0 0 — — — — — 2009—10 Rīgas "Dinamo" KHL 53 11 25 36 34 9 1 4 5 10 2010—11 Rīgas "Dinamo" KHL 53 10 16 26 52 11 4 0 4 6 2011—12 Rīgas "Dinamo" KHL 53 11 24 35 28 7 5 3 8 0 2012—13 Maskavas CSKA KHL 50 5 3 8 6 9 0 1 1 0 2013—14 Jaroslavļas "Lokomotiv" KHL 14 2 5 7 0 18 0 4 4 6 2014—15 Jaroslavļas "Lokomotiv" KHL 16 1 4 5 4 — — — — — 2014—15 HC Fribourg-Gotteron NLA 7 1 1 2 0 — — — — — 2014—15 HC Red Ice NLB 1 0 1 1 2 — — — — — 2015—16 MHC Martin Slovākija 12 3 3 6 4 4 0 1 1 0 2016—17 Ritten/Renon Alpu hokeja līga 17 5 7 12 8 12 5 7 12 6 2016—17 Ritten/Renon Itālija 2 0 2 2 0 — — — — — 2017—18 HK Kurbads Latvija 22 12 12 24 18 9 3 6 9 6 2018—19 HK Kurbads Latvija 35 11 30 41 18 10 3 8 11 8 2019—20 HK Kurbads Latvija 33 6 22 28 8 — — — — — Kopā NHL 14 1 2 3 2 — — — — — Kopā KHL 239 40 77 117 124 54 10 13 23 22

 Latvijas izlase 
Kopā ar Latvijas hokeja izlasi ir spēlējis šādos turnīros:
 Olimpiskās spēles: 2010, 2014
 Pasaules čempionāts hokejā: 2000, 2003, 2005, 2006, 2007, 2008, 2009, 2010, 2015, 2017
 Olimpiskais kvalifikācijas turnīrs: 2005, 2009, 2013
 Pasaules čempionāts hokejā U-20 izlasēm: 2000, 2001
 Pasaules čempionāts hokejā U-18 izlasēm: 2000
 Eiropas čempionāts hokejā U-18 izlasēm: 1999

 Statistika olimpiskajās spēlēs un pasaules čempionātos 
 Gads  Izlase  Turnīrs               2000 Latvija PČ 7 0 0 0 0 3 -1 2003 Latvija PČ 6 0 2 2 2 2 1 2005 Latvija PČ 6 2 1 3 0 12 0 2006 Latvija PČ 6 0 1 1 2 7 0 2007 Latvija PČ 3 0 2 0 0 4 +1 2008 Latvija PČ 6 0 2 2 2 6 -1 2009 Latvija PČ 7 0 1 1 0 7 0 2010 Latvija OS 4 0 1 1 0  -3 2010 Latvija PČ 6 2 3 5 2  +3 2014 Latvija OS 5 2 2 4 0  -1 2015 Latvija PČ 7 0 1 1 25  -1 2017 Latvija PČ 6 2 1 3 6  0

 Atsauces 

 Literatūra 
 Sprukts: "Ceturtā maiņa varētu spēlēt vairāk"

 Ārējās saites 

 Rīgas "Dinamo" profils 
 Latvijas Hokeja federācijas profils

Kategorija:1982. gadā dzimušie
Kategorija:Rīgā dzimušie
Kategorija:Latvijas hokejisti
Kategorija:HK Ogres "Essamika" spēlētāji
Kategorija:ASK/Ogres spēlētāji
Kategorija:HK Rīgas 2000 spēlētāji
Kategorija:Floridas "Panthers" spēlētāji
Kategorija:Rīgas "Dinamo" spēlētāji
Kategorija:Maskavas CSKA spēlētāji
Kategorija:Jaroslavļas "Lokomotiv" spēlētāji
Kategorija:HK Kurbada spēlētāji
Kategorija:Hokejisti 2010. gada ziemas olimpiskajās spēlēs
Kategorija:SM līgas čempioni
Kategorija:Hokejisti 2014. gada ziemas olimpiskajās spēlēs
Kategorija:Latvijas čempioni hokejā